**MUSIT Årsplan 2017**

**Innledning**

Formålet med MUSIT er å sikre drift, vedlikehold og utvikling av universitetsmuseenes felles samlingsdatabaser. MUSITs systemer for samlingsdata skal støtte museenes kjerneoppgaver innenfor forskning, formidling og forvaltning, og legge til rette for deling av data for forskning, utdanning, forvaltning og allmennhet.

I 2015 ansatte MUSIT en daglig leder. Dette har ført til en omorganisering av arbeidsrutiner både internt ved museene og i forhold til UiO/USIT hvor MUSIT kjøper drifts- og back-up-tjenester og timer til systemutvikling.

MUSITs årsplan bygger på MUSITs strategidokument 2014-2017, Handlingsplan for Koordineringsgruppene, og arbeidet med MUSITs Ny IT-arkitektur.

**Hovedoppgaver for MUSIT i 2017 er:**

**Utarbeide og inngå kontrakt med UiO/USIT om gjennomføring av MUSITs Ny IT-arkitekturprosjekt**

Det er et ønske fra både USIT og MUSIT å inngå en egen avtale om bistanden for hele prosjektperioden for Ny IT-arkitektur.

**Ansvarlig:** MUSITs styre, daglig leder, USIT.

**MUSITs prosjekt Ny IT-arkitektur – gjennomføring og avslutning**

Prosjektet hadde oppstart i 2015 og var beregnet å gå over tre år, frem til 2017. De nåværende ressursmessige rammene for prosjektet er beregnet å holde fram til 30. juni 2017.

**Ansvarlig:** Prosjektleder, daglig leder, styringsgruppe for Hovedprosjektet, Koordineringsgruppene.

**Avsluttes:** 30. juni 2017

**MUSITs prosjekt Ny IT-arkitektur – overgang til drift**

De ekstra midlene vil være brukt og MUSITs prosjekt Ny IT-arkitektur avsluttes 30. juni 2017. Videre utvikling av arkitekturen vil skje innenfor vanlige økonomiske rammer. Det er viktig å sikre at overgang fra prosjekt til drift foregår på en slik måte at utviklingsarbeidet ikke får store forsinkelser.

**Ansvarlig:** Daglig leder, styringsgruppe for Hovedprosjektet, USIT, MUSITs styre, Koordineringsgruppene.

**Utarbeide og inngå ny kontrakt om drift og vedlikehold av MUSITs systemer med UiO/USIT**

Driftsavtalen mellom MUSIT og UiO ved USIT er fra 2008. Styret ønsker å inngå en ny driftsavtale med UiO mot slutten av MUSITs prosjekt Ny IT-arkitektur for å sikre overgangen fra prosjekt til drift, og for å sikre vedlikehold og utvikling av MUSITs systemer fremover.

**Ansvarlig:** MUSITs styre, daglig leder, USIT.

**Felles kvalitetssystem for samlingsforvaltningen ved universitetsmuseene - Hovedprosjekt**

På oppdrag fra UHRM skal MUSIT lede et hovedprosjekt for et *Felles kvalitetssystem for universitetsmuseenes samlingsforvaltning*. Prosjektet har oppstart høsten 2017 og skal vare i ca. ni måneder.

**Ansvarlig:** Prosjektleder, daglig leder, og Koordineringsgruppene.

**Oppstart:** Høsten 2017

**Varighet:** ca. ni måneder.

**Oppdatere og utvikle MUSITs unimus.no web-sider**

MUSITs unimus.no sider er utdatert. Det trenges en oppdatering og utvikling av profilen.

**Ansvarlig:** Daglig leder, USIT, Koordineringsgruppene.

**Naturhistorisk materiale på Europeana**

Det naturhistorisk materiale fra museene ble gjort tilgjengelig via GBIF og Artsdatabanken. Det er ønskelig at dette materiale legges ut på lik linje som museenes kulturhistoriske materiale på Europeana og Norvegiana.

**Ansvarlig:** Leder for koordineringsgruppe for naturhistorie, daglig leder, Norsk Kulturråd

**#Hack**

Deltagelse på Norsk Kulturråds #Hack4no.

**Ansvarlig:** Daglig leder, ledere for Koordineringsgruppene.

**Tid:** Høsten 2017.

**Dialog med Statens Kartverk om overtagelse av MUSITs stedsregisteret**

MUSIT har opprettet et historisk register over matrikkelgårder i Norge. Dette registeret brukes av stedvelgeren i arkeologisk gjenstandsbase. MUSIT var i dialog med Kartverket om videre oppdatering og drifting av dette registeret i 2016. MUSIT vil fortsette denne dialogen i 2017.

**Ansvarlig:** Koordineringsgruppe leder for kultur, daglig leder, USIT.

**MUSIT Seminar**

Koordineringsgruppenes årlig seminar.

**Ansvarlig:** Koordineringsgruppene, daglig leder.

**Tid:** Høsten 2017.

**Koordineringsgruppenes Handlingsplan for 2017**

**Ansvarlig:** Daglig leder, Koordineringsgruppene.